Maliki Junubi

Maliki Junubi (ing. na lat. Regulus pia α Alfa Leonis, kifupi Alfa Leo, α Leo) ni nyota angavu zaidi katika kundinyota la Simba (pia Asadi, lat. Leo). 

Jina
Maliki Junubi inayomaanisha “Mfalme wa Kusini” ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. ling. Knappert 1993. Walipokea jina hili kutoka kwa Waarabu wanaosema  المليك  al-malik linalomaanisha "mfalme". Waarabu waliwafuata hapa Wagiriki wa Kale waliosema βασιλίσκος basiliskos (mfalme mdogo). Jina mbadala lilikuwa “moyo wa simba” yaani قلب الأسد qalb al-asad. 
Kwa matumizi ya kimataifa Umoja wa Kimataifa wa Astronomia ulikubali umbo la Kilatini la jina na kuorodhesha nyota hii kwa jina la "Regulus" Naming Stars , tovuti ya Umoja wa Kimataifa wa Astronomia (Ukia), iliangaliwa Novemba 2017 (yaani mfalme mdogo).

Alfa Leonis ni jina la Bayer maana ina nafasi ya kwanza kufuatana na mwangaza katika kundinyota yake. 

Tabia
Maliki Junubi - Regulus iko umbali wa miakanuru 77.5 kutoka Jua letu. Ina mwangaza unaoonekana wa 1.36 na mwangaza halisi ni -0.2.  Spektra yake ni ya aina ya B7.

Iko angani karibu na mstari wa ekliptiki, hivyo inafunikwa mara nyingi na Mwezi.

Maliki Junubi ni mfumo wa nyota maradufu nne au labda zaidi. Nyota kuu ni Regulus A iliyo na rangi ya    buluu-nyeupe na masi ya 3.5  Inafuatana na nyota kibete nyeupe yenye masi ya M☉ 0.3  na zote mbili zinazunguka kwa pamoja kitovu chao cha graviti katika muda wa takriban siku 40. Rappaport, S.; Podsiadlowski, Ph.; Horev, I. (2009). 

Nyota mbili nyingine ya mfumo huu zinaitwa B na C zikiwa umbali wa vizio astronomia 5,000 kutoka A.

Tanbihi

Viungo vya Nje
  Constellation Guide:Leo
Leo the Lion, "Stars", kwenye tovuti ya Ian Ridpath, Star Tales, iliangaliwa Oktoba 2017
REGULUS (Alpha Leonis), kwenye tovuti ya Prof Jim Kaler, University of Illinois, iliangaliwa Oktoba 2017

Marejeo

 Allen, Richard Hinckley: Star-Names and their Meanings; kwa G. E. Stechert New York, Leipzig, London, Paris 1899, ukurasa 59 (online kwenye archive.org)
Knappert, Jan: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7,  ISSN 1031-2331
 Lane, Edward William : An Arabic - English  Lexicon by  in eight parts – 1872 (Perseus Collection Arabic Materials  Digitized Text Version v1.1   of reprint  Beirut – Lebanon 1968) online hapa
 Rappaport, S.; Podsiadlowski, Ph.; Horev, I. (2009). "The Past and Future History of Regulus". The Astrophysical Journal. 698 (1): 666–675 online hapa
 Gies, D.R.; Dieterich, S.; Richardson, N. D.; Riedel, A. R.; Team, B. L.; McAlister, H. A.; Bagnuolo, Jr., W. G.; Grundstrom, E. D.; Štefl, S.; Rivinius, Th.; Baade, D.; et al. (2008). "A Spectroscopic Orbit for Regulus". The Astrophysical Journal. 682 (2): L117–L120. online hapa

Jamii:Nyota